### | | | | --- | --- | | | | | --- | | **Teknik- og Miljøudvalget** 6. december 2018 Sagsnr. 710-2014-50628 Dok.nr. 710-2018-413196 Sagsbehandler DPMETH | | 93.                 Strategisk Varmeplan, pulje til projekter 2018 - Åbent

###

|  |  |
| --- | --- |
| Tidl. politisk behandling | TM-U, 18.01.18, pkt. 3,TM-U, 09.11.15, pkt. 112, TM-U, 9.10.14, pkt. 101 |
| Forventet sagsgang | TM-U |
| Lovgrundlag |  |

###

**SAGENS INDHOLD**

Teknik- og Miljøudvalget skal i denne sag
tage stilling til, om der skal gives støtte til to modtagne projektansøgninger.
Der er modtaget en ansøgning fra [adresse] ”Konvertering af Haar by
til fjernvarme” og en ansøgning fra [adresse] ”Udarbejdelse af
hhv. økonomisk, teknisk grundlag for udførelse af projektforslag”.
Ansøgningerne samt mail fra [adresse] er vedlagt i bilag.

[adresse] har tidligere afsat i alt 300.000 kr. til
aktiviteter og projekter i forbindelse med udmøntning af den strategiske
varmeplan. Kriterier for ansøgninger kan læses i ”[Støtte
til projekter på varmeområdet. Ansøgning og støttekriterier](http://favrskov.viewer.dkplan.niras.dk/media/175958/710_2016_274306_ansoegning_om_stoette_til_varmeprojekter__procedure_.pdf)”.

Teknik- og Miljøudvalget har bevilliget støtte til seks
projekter inden for puljen:

·
I 2014 fik Hinnerup Fjernvarme 19.800 kr. til projektforslag for
udbredelse af fjernvarme til landsbyerne [adresse] og Vitten.

·
I 2015 fik Thorsø Fjernvarmeværk 50.000 kr. til undersøgelse af
overskudsvarme og Ulstrup Kraftvarmeværk fik 40.000 kr. til undersøgelse af
varmepumpe. Endvidere fik Hinnerup Fjernvarme og [adresse] 50.000 kr.
til projektforslag for etablering af en transmissionsledning mellem værkerne.

·
I 2017 fik Hadsten Varmeværk 17.500 kr. til undersøgelse af
solvarmeanlæg og [adresse] fik 24.000 kr. til udarbejdelse af
screeningsanalyse af fremtidige varmeforsyning.

**VURDERING**

Teknik og Kultur har vurderet de to
ansøgninger i henhold til det overordnede formål med den strategiske varmeplan
og i henhold til ”Procedure for ansøgning om midler til projektstøtte”.

[adresse] har ansøgt om støtte til
udarbejdelse af projektforslag for en eldrevet varmepumpe samt en opgradering
af eksisterende gasmotor med en ekstra røggaskøler og absorptionsvarmepumpe.
Begge initiativer er i den tidligere screeningsanalyse vurderet til at være den
bedst mulige fremtidige forsyning af værket set i forhold til, at levering af
overskudsvarme fra OL-Gårdbiogas ophører. Screeningsanalyser er vedlagt i
bilag.  Den samlede udgift for udarbejdelse af projektforslag er 114.000 kr.
ekskl. moms. [adresse] har ansøgt om 50.000 kr. ekskl. moms.

[adresse] har ansøgt om støtte til ekstra
omkostninger i forbindelse med konvertering af Haar by. Haar er i dag
individuelt forsynet, og konvertering af byen opfylder kriterierne for at
ansøge om tilskud. Der er tidligere lavet projektforslag for området og
ansøgningen dækker ekstra omkostninger i forbindelse med etablering af en
transmissionsledning til byen. Den samlede ekstra udgift for etablering af
transmissionsledningen til Haar er 60.000 kr. ekskl. moms. [adresse]
har ansøgt om 30.000 kr. ekskl. moms.

Teknik og Kultur vurderer, at begge projekter opfylder
støttekriterierne, og at de understøtter den strategiske varmeplans mål om
udbredelse af en effektiv fjernvarmeforsyning baseret på CO2-neutrale
brændsler.

**ØKONOMI**

I [adresse] klimaplans
projektkataloger er der i årene 2014-2016 afsat i alt 300.000 kroner til
aktiviteter og projekter i forbindelse med udmøntning af den strategiske
varmeplan. Der resterer på nuværende tidspunkt 100.000 kroner heraf.

Hvis der bevilliges støtte til
de to ansøgninger i 2018, vil den samlede bevilling fra puljen, inklusiv
tidligere støttede projekter, være 280.000 kr. Der gøres opmærksom på, at der i
budgettet for udmøntning af Klimaplan 2025 er afsat yderligere 100.000 kr. i
2019 til varmepuljen. Der er således fortsat midler til at understøtte
fremtidige varmeprojekter.

**INDDRAGELSE**

Varmeværkerne i [adresse]
er orienteret om varmepuljen, og [adresse] modtager hvert år nye
ansøgninger til puljen. Der gøres opmærksom på, at der fremadrettet ikke vil
blive fastsat ansøgningsfrister til puljen, idet varmeværkerne og andre
interessenter opfordres til at indsende ansøgninger ved opstart af projekter.

**INDSTILLING**

Direktøren for Teknik og Kultur indstiller
til Teknik- og Miljøudvalget:

1.
At [adresse] bevilliges det ansøgte beløb på 50.000 kr.

2.
At Hinnerup Fjernvarme bevilliges det ansøgte beløb på 30.000 kr.

**BESLUTNING**

**Bilag**

|  |  |
| --- | --- |
| Mail fra Hinnerup med ansøgning om støtte fra varmepulje 2018. | 710-2018-443457 |
| [adresse] til varmepulje 2018 | 710-2018-412898 |
| [adresse] til [adresse] til udarbejdelse af projektforslag 2018 | 710-2018-412815 |
| LAURBJERG-3-001-Screeningsrapport | 710-2018-413171 |